వందన కటారియా

వందన కటారియా (జననం 15 ఏప్రిల్ 1992) ఒక భారతీయ ఫీల్డ్ హాకీ క్రీడాకారిణి. ఆమె భారత జాతీయ జట్టులో ఫార్వర్డ్ క్రీడాకారిణి. 

కటారియా 200కు పైగా అంతర్జాతీయ మ్యాచ్ లలో  జాతీయ జట్టు తరఫున ఆడింది. ఆమె 2014 సంవత్సర ఆసియా క్రీడల్లో కాంస్య పతకం సాధించి, 2016 సంవత్సర రియో ఒలింపిక్స్ లో భారత్ కు ప్రాతినిధ్యం వహించిన భారత జట్టులో  సభ్యురాలు. 

భారత ప్రభుత్వం 2022లో ఆమెను పద్మశ్రీ పురస్కారానికి ఎంపిక చేసింది.

ప్రారంభ జీవితం 
కటారియా 15 ఏప్రిల్ 1992న ఉత్తరప్రదేశ్ లోని రోష్నాబాద్ లో (ప్రస్తుతం ఉత్తరాఖండ్ లో) జన్మించింది. ఆమె తండ్రి నహర్ సింగ్ హరిద్వార్ లోని బిహెచ్ఇఎల్ లో మాస్టర్ టెక్నీషియన్ గా పనిచేస్తున్నారు.

కెరీర్ 
కటారియా 2006 సంవత్సరం లో భారత జూనియర్ జట్టులో ఎంపికయ్యింది, ఆమె 2010 సంవత్సరం లో సీనియర్ జాతీయ జట్టులో కి వచ్చింది. జర్మనీలోని ముంచెంగ్లాడ్‌బాచ్ లో జరిగిన 2013 జూనియర్ ప్రపంచ కప్ లో కాంస్యం గెలుచుకున్న జట్టులో సభ్యురాలు. కటారియాను 2014 సంవత్సరంలో హాకీ ఇండియా ప్లేయర్ ఆఫ్ ది ఇయర్ అవార్డుతో సత్కరించారు.  2018 సంవత్సరం లో జరిగిన ఆసియా ఛాంపియన్ ట్రోఫీలో భారత జట్టు ఒక రజతం గెలుచుకుంది. వందన కటారియా ప్లేయర్ ఆఫ్ ది టోర్నమెంట్ అవార్డును గెలుచుకుంది. 

ఉత్తరాఖండ్ ముఖ్యమంత్రి పుష్కర్ సింగ్ వందన కటారియాను  రాష్ట్ర మహిళా సాధికారత , శిశు అభివృద్ధి విభాగానికి బ్రాండ్ అంబాసిడర్ గా ప్రకటించారు. ఆగస్టు 8, 2021న, వందన కటారియాను కేంద్రం ప్రభుత్వ 'బేటీ బచావో, బేటీ పడావో ఆందోళన్' కు హరిద్వార్ జిల్లా బ్రాండ్ అంబాసిడర్ గా ప్రకటించారు.

అవార్డులు 

 పద్మశ్రీ పురస్కారం

మూలాలు 

జీవిస్తున్న ప్రజలు
1992 జననాలు
భారతీయ మహిళా హాకీ క్రీడాకారులు
పద్మశ్రీ పురస్కారం పొందిన మహిళలు